**Zápisnica č. 01/2020 z riadneho zasadnutia Obecného zastupiteľstva konaného dňa 11.02.2020**

**Prítomní:** Anna Balková, Milan Kapusta, Miroslav Kapusta, Roman Romančík, Ľubica Sumková (hlavný kontrolór obce)

**Ospravedlnená:** Ing. Nataša Belová

**Program:** 1. Zahájenie

2. Voľba zapisovateľa, návrhovej komisie a overovateľov zápisnice

3. Kontrola uznesenia 09/2019

4. Organizačné:

- Správa o kontrolnej činnosti HK za rok 2019

- príprava MDŽ

5. Diskusia

6. Návrh na uznesenie č. 01/2020

7. Záver

1. Zahájenie vykonal starosta obce a oboznámil prítomných poslancov s programom zasadnutia. Na zasadnutí boli prítomní štyria z piatich poslancov, p. Nataša Belová bola ospravedlnená. Starosta obce skonštatoval, že zastupiteľstvo je uznášania schopné. Program zasadnutia bol schválený jednomyseľne.
2. Voľba zapisovateľa – p. Anna Balková

návrhová komisia –p. Milan Kapusta, p. Miroslav Kapusta

overovatelia zápisnice – p. Roman Romančík

Schválené jednomyseľne.

1. Kontrola uznesenia č. 09/2019: neboli zadané žiadne úlohy na riešenie
2. Organizačné:

Hlavná kontrolórka obce predložila poslancom Správu o kontrolnej činnosti hlavného kontrolóra Obce Trnovo v roku 2019.

Poslanci zobrali správu ma vedomia.

Dňa 8. marca 2020 sa bude pri príležitosti MDŽ konať posedenie pre ženy z našej obce . Bude pripravené malé občerstvenie a vystupovať bude FS Lysec.

Poslanci zobrali na vedomie rozpočtové opatrenie č. 1/2019. Zmena rozpočtu na rok 2019 sa robila z dôvodu rozdelenia výdavkov napr. na miestne komunikácie, rozvoj obce, cintorín, dom smútku. Rozpočet na rok 2019 bol rozpočtovaný len na Obecný úrad. Rozpočtovým opatrením sa to rozlíšilo.

1. Diskusia:

Starosta obce informoval poslancov o prijatí dotácie z PPA na prefinancovanie úveru za rekonštrukciu domu smútku. Zvyšnú časť úveru bude obec splácať v rovnomerných splátkach do 20.04.2021.

Najbližšie zasadnutie OZ bude dňa 07.04.2020 o 17,00 hod.

1. Návrh na uznesenie č. 01/2020

**Obecné zastupiteľstvo berie na vedomie:**

1. Správu o kontrolnej činnosti hlavného kontrolóra Obce Trnovo v roku 2019.
2. konanie posedenia pri príležitosti MDŽ
3. rozpočtové opatrenie č. 1/2019
4. prijatie dotácie z PPA na rekonštrukciu domu smútku
5. Starosta obce ukončil zasadnutie a poďakoval prítomným za účasť.

Návrh na uznesenie spracovala návrhová komisia podľa bodu 2.

Návrh na uznesenie č. 01/2020 bol schválený dňa 11.02.2020 jednomyseľne.

Zapísal: p. Anna Balková

Zápisnicu overil overovateľ podľa bodu 2.

Zápisnica vyvesená na úradnej tabuli dňa: 17.02.2020

Zápisnica zvesená z úradnej tabule dňa: